Tafers
Taafersch (amtlich Tafers;  Freiburger Patois ) isch e politeschi Gmeind und dr Hauptort vom Seisebezirk im Kanton Friburg.

Geografii 
S Gebiet vo dr Gmeind goot vom Friburger Vorort Schönbärg em Galteragrabe noo zum Hügel Maggebärg und is Taal vom Bach Taverna. Im Dorfzäntrum isch d Chrüzig vo de Kantonsstroosse vo Friburg uf Schwarzeburg und vo Düdinge uf Plaffeie.

Gschicht 
Dr Name vo Taafersch isch s erschte Mol ane 1150 i dr Form Tabernis erwäänt, d Pfarrchile, wo s Patrozinium vom Sankt Martin het, scho ane 1148.

Uf em Hügel näbem Dorf ligge d Ruine vo dr Stammburg vo de Maggebärger, emene bedütende Friburger Adelsgschlächt usem Middelalter.

Die alti Pfarrgmeind Taafersch isch ane 1831 bis 1832 i d Gmeinde Taafersch, Auterschwüu, Santantoni und Santursche ufdeilt worde.

Sid 1885 het Taafersch es Spital, wo hüt eis vo de föif Hüüser vom Friburger Spital HFR isch.

Yywoner 
Quela: Bundesamt für Statistik 2005

De Uusländeraateel isch 2010 bi 11,2 % gläge.

Religion 
77,7 % va de Yywoner si im Jaar 2000 römisch-katholisch gsii, 11,2 % evangelisch-reformiert.

Spraach und Tialäkt 
Bi de Vouchszelig 2000 hii va de 2627 Yywoner 89,9 % Tüütsch aus Hùùptspraach aaggää, 4,5 % Franzöösisch ù 5,6 % anderi Spraache.

De seislertüütsch Tialäkt va Taafersch ghöört zum Hööjschtalemannisch.

Lüüt 
 Walter Henzen (1895–1967), Germanischt
 Christian Schmutz (* 1970), Journalischt, Schriftsteller und Tieläktoloog
 Urs Schwaller (* 1952), Politiker, Verwaltigsrootspresidänt

Weblink 

 Website vo dr Gmeind Taafersch

Fuessnoote 

Ort (Kanton Friburg)